Elverum Bilruter

Elverum Bilruter, først A/L, seinere A/S, var et rutebilselskap som ble startet i 1951 med utgangspunkt i lokale rutebileiere i Elverum-området i Østerdalen.


== Bakgrunn ==
Norges første bilrute kom i gang i Molde i mai 1908 da Aarø Automobilselskap begynte å kjøre mellom Molde og Batnfjordsøra. Men allerede 25. august samme år fikk Elverum Automobilselskap v/ hotelleier Olav Haagensen tillatelse til rutekjøring Elverum-Trysil og ruta kom straks i drift. Det ble mange som begynte å kjøre dette strekningen og trakk seg ut etter en stund. Det kom også i gang flere bilruter til og fra Elverum. På slutten av 1940-tallet begynte Hedmark fylke å arbeide for færre og større enheter i rutebilnæringen. Det første til en rekke fusjoner rundt om i fylket.


== Elverum Bilruter ==
1. februar 1951 gikk fem konsesjonshavere med i alt 23 busser sammen i stiftet Elverum Bilruter A/L. Alle seks gikk inn i selskapet som andelseiere, og bussene de hadde ble med inn i det nye selskapet. Det omfattet følgende andelseiere (antall andeler i parentes bak):

J. E. Nordset, Sandbakken, Elverum (29)
Martin Lindberg, Sørskogbygda, Elverum (24)
Gudbrand Bækken, Elverum (24)
Henrik Flygind, Elverum (21)
Kristian Stenshjemmet, Øksna (2)Disse hadde etablert og drevet ulike ruter fram til 1951:
Gudbrand Bækken, Elverum, begynte å kjøre lastebil i april 1923. Seinere kom Bækken i gang med ulike ruter:

Elverum-Kynberget fra 1925
Elverum-Skavhaugen fra 1925
Elverum-Kulbulien fra 1934
Elverum-Horndalen fra 1936Bækken hadde seks rutevogner da han gikk inn i Elverum Bilruter i 1951.
Henrik Flygind, Elverum, starter bilrute i 1934. Han drev følgende ruter:

Elverum-Løvlia fra 1934
Elverum-Rustad 1934-1941
Elverum-Styggberget fra 1937Flygind hadde tre busser og en lastebil da han gikk inn i Elverum Bilruter i 1951.
Martin Lindberg, Sørskogbygda, startet i 1928 med to ruter:

Elverum-Risberget
Elverum-Finstad-Kynberget
Elverum-Rølsåsen-Kynberget startet i 1931Lindberg hadde tre busser og en lastebil da han gikk inn i Elverum Bilruter i 1951. Han drev snøbrøyting i Sørskogbygda til høsten 1940. Hadde avtale om godssamtrafikk med NSB fra 1936.
J. E. Nordset, Sandbakken, Elverum, hadde to ruter fra 1930:

Elverum-Melåsberget-Jømna
Elverum-BronkenNordset hadde fire busser da han gikk inn i Elverum Bilruter i 1951.
Kristian Stenshjemmet, Øksna, hadde rute Elverum-Rustad-Bråten fra 1947. Han hadde en buss da han gikk inn i Elverum Bilruter i 1951.
Selskapet fikk bygd nytt anlegg med kontor, verksted og garasjeplass i Elverum.


== Videre utvikling ==
Elverum Bilruter fikk en historie på 25 år. 1. januar 1976 overtok Norges Statsbaner alle aksjene i Elverum Bilruter A/S. Fra 1. januar 1977 ble selskapet fullverdig innlemmet under navnet NSB Elverumsrutene. 1. januar 1992 ble Elverumsrutene innlemmet i Kongsvingerrutene og senere i NSB Biltrafikk Lillestrøm. I 2000 ble NSB Biltrafikk til Nettbuss.
I 2014 ble busstrafikken i Østerdalen lagt ut på anbud. Trønderbilene vant dette anbudet og overtok lokaltrafikken i Elverum-området fra 1. juli 2015. Nettbuss har fortsatt avdeling og mye aktivitet i Elverum. Nettbuss driver NX123 ELVERUMekspressen: Elverum-Gardermoen næringspark-Oslo, dessuten ruter i Hamarområdet inklusive ruter Elverum-Hamar-Gjøvik og ruter i Kongsvingerområdet inklusive ruter Elverum-Kongsvinger.


== Litteratur ==
Norges rutebileieres forbund, Avdeling Hedmark : 1930 - 1955. (1955). Flisa.


== Referanser ==


== Eksterne lenker ==
Bilder fra Elverum Bilruter på DigitaltMuseum